google/wiki40b huggingface dataset:
Gottfried von Cramm

Kariéra

V roku 1933 zvíťazil na Wimbledone v zmiešanej štvorhre, v roku 1937 v klasickej štvorhre na US Open a French Open, v roku 1938 sa zúčastnil finále štvorhry na majstrovstvách Austrálie (Australian Open).
Reprezentoval Nemecko v Davisovom pohári, odohral celkom 101 zápasov, z toho 68 v dvojhre (58 výhier, 10 prehier) a 33 v štvorhre (24 výhier, 9 prehier). Týmito víťazstvami sa stal najúspešnejším hráčom Nemecka (minulého i dnešného) v dvojhre, štvorhre aj v celkovom počte víťazstiev.
Zomrel pri autonehode pri Káhire, keď sa jeho auto zrazilo s nákladným vozidlom.
Gliese 204

Gliese 204 (Gl 204) je hviezda spektrálneho typu K5V, vzdialená 42,6 svetelného roku. Ide o oranžového trpaslíka. Nachádza sa v súhvezdí Orión. Radiálna rýchlosť hviezdy činí približne 56 km/s. Voľným okom nie je viditeľná.
Gliese 204 je oranžový trpaslík spektrálneho typu K5V, hviezda hlavnej postupnosti, čo získava energiu z fúzie vodíka. Chladnejší ako Slnko - jeho povrchová teplota je 4647 ± 88 K, svietivosť činí 18 % svietivosti Slnka. Fyzikálne vlastnosti podobné ako u Epsilon Indi, ale leží cca štyrikrát ďalej. Má 60 až 75 % hmotnosti nášho Slnka.  Jeho priemer činí 70 % priemeru nášho Slnka.
Nejestvuje zhoda, čo sa týka chemického zloženia Gliese 204. Údaje o jeho metalicite kolíšu podľa zdroja od [Fe / H] = 0,094 do [Fe / H ] = -0,44,5.
Saint-Affrique

Poloha

Obec má rozlohu 110,96 km². Najvyšší bod je položený 720 m n. m. a najnižší bod 279 m n. m.

Obyvateľstvo

Počet obyvateľov obce je 8280 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Expedícia 20

Štart a pripojenie k ISS

27. mája z kozmodrómu Bajkonur odštartovala kozmická loď Sojuz TMA-15. 29. mája sa Sojuz spojil s Medzinárodnou vesmírnou stanicou, kde kozmonautov očakávala posádka Expedície 19. Po prílete sa označenie misie zmenilo na Expedícia 20 a prvýkrát v histórii stanice začalo ISS dlhodobo obývať šesť kozmonautov.

EVA-1

Dňa 5. júna 2009 bol na programe výstup do kozmu v rámci príprav na pripojenie ruského modulu MRM-2 pre pripojenie ďalších lodí Sojuz a Progress. Počas výstupu astronauti Gennadij Padalka a Michael Barratt pripevnili na horný uzol modulu Zvezda stretávací terč, dve zostavy antén Kurs a kabeláž pre antény Kurs. Potom Barrat vyhotovil snímky ruskej časti stanice, pričom bol pripútaný na konci manipulátora Strela-2 ovládaného Padalkou. Výstup začal 7:52 UTC a skončil 12:46 UTC. Trval 4 hodiny a 54 minút.

IVA-1

Ako už napovedá názov výstupu (angl. Intra Vehicular Activity - aktivita na stanici), prebiehal zvnútra stanice, konkrétne v prechodovej časti medzi modulmi Zvezda a Zaria (počas výstupu dehermetizované). Prebehol 10. júna a astronauti mali za úlohu vymeniť veko horného uzla modulu Zvezda za veko so stretávacím navádzacím kužeľom pre MRM-2. Tým boli prípravy na pripojenie MRM-2 hotové. Tento výstup trval len 12 minút, zúčastnili sa ho Padalka a Barratt.

Progress M-02M

Zásobovacia loď Progress M-02M naplnená odpadom bola 30. júna 2009 o 18:29 UTC od komplexu odpojená a prešla na samostatnú parkovacie dráhu. Neskôr sa k stanici opäť priblížila, aby otestovala nový navádzací systém, ktorý na modul Zvezda namontovali astronauti Barrat a Padalka pri výstupe EVA-1. Potom bol Progress navedený do hustých vrstiev atmosféry, kde zanikol.

Preparkovanie Sojuzu TMA-14

Aby sa uvoľnil port na module Zvezda, ku ktorému sa na konci júla 2009 mala pripojiť nová zásobovacia loď Progress M-67, bolo nutné preparkovať loď Sojuz TMA-14 na nové miesto na module Pirs (uvoľnený odletom Progress M-02M). Tento manéver úspešne prebehol 2. júla 2009 od 21:29 do 21:55 UTC. Kozmickú loď riadil Gennadij Padalka, spolu s ním boli na palube Sojuzu astronauti Michael Barratt a Kóiči Wakata.
Saint-Germain-du-Plain

Poloha

Obec má rozlohu 19,31 km². Najvyšší bod je položený 197 m n. m. a najnižší bod 171 m n. m.

Obyvateľstvo

Počet obyvateľov obce je 2 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mont-Notre-Dame

Poloha

Obec má rozlohu 9,96 km². Najvyšší bod je položený 165 m n. m. a najnižší bod 53 m n. m.

Obyvateľstvo

Počet obyvateľov obce je 663 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grammont (Haute-Saône)

Poloha

Obec má rozlohu 5,94 km². Najvyšší bod je položený 515 m n. m. a najnižší bod 283 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zadoček (článkonožce)

Zadoček (iné názvy: bruško, abdómen, abdomen; lat. abdomen) je zadná časť tela niektorých článkonožcov, ktorá je zložená zo segmentov (tzv. abdominálne segmenty) a je zreteľne oddelená od prednej časti tela. U kôrovcov sa zadoček nazýva pleon, u pavúkovcov opistóma. Zadoček nasleduje za hruďou. V zadočku je uložené hlavné pohlavné ústrojenstvo a koncová časť tráviacej rúry.
Mestské divadlo Žilina

Ohlas na nesúťažných festivaloch

V rámci nesúťažných divadelných prehliadok zaznamenalo divadlo na báze kritickej platformy najvyššie priemerné známky pri dvoch príležitostiach. Na 15. ročníku česko-slovenského festivalu Setkání-Stretnutie, každoročne konanom v priestoroch Městského divadla Zlín, sa v máji 2010 stretla s najväčším ohlasom freska Tretí vek od režiséra Doda Gombára, zatiaľ čo v júni toho istého roku bola do hlavného programu 6. ročníka martinskej prehliadky divadiel na Slovensku Dotyky a spojenia zaradená hra v réžii E.Kudláča Žena z minulosti. Z odborného hlasovania siedmich domácich i zahraničných kritikov, ktorí hodnotili celkovo trinásť divadelných inscenácií, dostalo najlepšie hodnotenie predstavenie MD Žilina.
Timareté z Atén

Timareté (iné názvy: Timarete, Thamyris, Tamaris; starogr. Τιμαρέτη) bola grécka maliarka v 5. storočí pred Kr.
Timareta, dcéra Mikóna z Atén, bola maliarka činná približne v polovici 5. storočia pred Kr. Učila sa a bola zamestnaná v dielni svojho otca v Aténach.
Rímsky spisovateľ Plínius, ktorý sa vo svojich spisoch zmienil o niekoľkých gréckych maliarkach, zaznamenal, že najznámejšou maľbou Timarety bol obraz (na tabuli) bohyne Artemidy vystavený v Efeze. Tento obraz bol zrejme namaľovaný na veľkú vybielenú drevenú tabuľu, ktorú zvyčajne zavesili na stenu vo verejnej budove.
Saint-Bonnet-de-Salers

Poloha

Obec má rozlohu 32,67 km². Najvyšší bod je položený 1 350 m n. m. a najnižší bod 720 m n. m.

Obyvateľstvo

Počet obyvateľov obce je 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biville-la-Rivière

Poloha

Obec má rozlohu 2,22 km². Najvyšší bod je položený 128 m n. m. a najnižší bod 47 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Very Large Telescope

Very Large Telescope (doslova Veľmi veľký ďalekohľad), skratka VLT, je systém veľkých moderných optických ďalekohľadov. Vybudovala ich ESO ako súčasť observatória Paranal na kopci Cerro Paranal v púšti Atacama v Čile. Pozostáva zo štyroch veľkých zrkadlových ďalekohľadov (reflektorov) s priemerom primárnych zrkadiel 8,2 metra a troch pomocných zrkadiel s priemerom 1,8 metra. Podľa potreby je možné ich presúvať.
Zrkadlá sú z keramického materiálu, ktorý sa nerozťahuje pri zmenách teploty. Hmotnosť jedného zrkadla je 25 ton. Ďalekohľady majú azimutálnu montáž. VLT je významnou súčasťou európskeho kozmického výskumu hlavne vďaka svojej rozlišovacej schopnosti a najväčšou plochou zachytávajúcou svetelný tok.
Camelion

Camelion Batterien GmbH je nemecká spoločnosť zaoberajúca sa výrobou batérií, nabíjačiek a príslušenstva. Pôsobí vo viac ako 60 krajinách.

Súčasnosť

V súčasnosti má spoločnosť viac ako 10 tovární.
Soussans

Poloha

Obec má rozlohu 13,55 km². Najvyšší bod je položený 21 m n. m. a najnižší bod 1 m n. m.

Obyvateľstvo

Počet obyvateľov obce je 1 539 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pamätník americkej námornej pechoty

Pamätník americkej námornej pechoty (známy tiež ako Pamätník Iwo Jima) je vojenský pomník venovaný všetkým členom zboru Americkej námornej pechoty, ktorí padli pri obrane krajiny od roku 1775. Nachádza sa pri Arlingtonskom národnom cintoríne vo Virgínii neďaleko hlavného mesta Washingtonu. Autorom súsošia je Felix de Weldon, ktorý použil ako predlohu svetoznámu fotografiu  Joa Rosenthala Vztyčovanie americkej zástavy na hore Suribači. Pomník predstavuje príslušníkov americkej námornej pechoty a námorníka, ktorí vztýčili vlajku USA na vrchu Suribači na ostrove Iwo Jima v Pacifiku: Sgt Michal Strank (narodený v Česko-Slovensku), Cpl Harlon Block, PFC Franklin Sousley, PFC Rene Gagnon, PFC Ira Hayes a John Bradley.
Pamätník odhalil prezident Dwight D. Eisenhower 10. novembra 1954, pri príležitosti 179. výročia založenia zboru námornej pechoty. V roku 1961 prezident Kennedy nariadil, aby nad pamätníkom viala nepretržite americká vlajka – ide o jedno z mála oficiálnych miest s touto poctou. 
29. júla 2008 oficiálne prevzala najmladšia sestra Michaela Stranka, Mary Pero, pred týmto pamätníkom listinu potvrdzujúcu americké občianstvo jej slávneho brata rusínskeho pôvodu.
Éteignières

Poloha

Obec má rozlohu 11,79 km². Najvyšší bod je položený 360 m n. m. a najnižší bod 247 m n. m.

Obyvateľstvo

Počet obyvateľov obce je 474 obyvateľov (2009).
Graf vývoja obyvateľstva:
Zdroje: INSEE
Mária Anna Jozefa Habsburská

Životopis

Ako dcéra rímsko-nemeckého cisára Leopolda I. pochádzala z rodu Habsburgovcov. Jej matka Eleonóra Magdaléna (1655–1720) bola najstaršia dcéra falckého kurfirsta Filipa Viliama z rodu Wittesbachovcov.
Narodila sa ako piata z jedenástich detí, z ktorých šesť zomrelo v detskom veku.
27. októbra 1708 sa vydala za Jána V. a stala sa portugalskou kráľovnou.
V roku 1742 dostal jej manžel mozgovú mŕtvicu a nebol schopný ďalej vládnuť, preto sa Mária Anna stala regenttkou. Bola ňou až do manželovej smrti 31. júla 1750, kedy sa svojich vladárskych povinností ujal právoplatný následník trónu, najstarší syn Jozef I.
Jej ostatky boli uložené v lisabonskom kostole Karmelitánov a srdce v Kapucínskej krypte voViedni.
Eva Kostolányiová

Životopis

Pochádzala z veľmi skromných pomerov. Otec i matka pracovali ako robotníci v trnavskom cukrovare. Mala dvanásť  súrodencov, piati zomreli do roka od narodenia. 
Po skončení základnej školy pracovala v miestnom mäsokombináte. V roku 1958, spolu so svojim starším bratom Ivanom, sa stala tanečníčkou v SĽUKu. Popri zamestnaní súkromne navštevovala hodiny spevu u I. Godinu. 
S manželom, tanečníkom Jánom Kostolányim sa zoznámila v Armádnom umeleckom súbore kpt. Jána Nálepku. Vzali sa v roku 1965, po siedmich rokoch manželstva sa rozviedli, ale nechala si jeho priezvisko. Jej druhý partner, snúbenec Andrej Šebo, bol hudobník, hráč na trombón a vedúci jej sprievodnej skupiny Hej.

Umelecká kariéra

V roku 1958 hrala v Trnavskom dixielande. Ako pätnásťročná účinkovala v Slovenskom ľudovom umeleckom kolektíve (SĽUK) a od roku 1960 vo Vojenskom umeleckom súbore kapitána Nálepku. V rokoch 1967 - 1968 bola speváčkou Mestského domu kultúry a osvety v Bratislave. Od roku 1968 pôsobila ako umelkyňa v slobodnom povolaní. Najskôr vystupovala s kapelou Ľuba Beláka, potom od roku 1970 účinkovala ako speváčka v orchestri Braňa Hronca, s ktorým absolvovala vystúpenia doma aj v SRN, Švédsku a Švajčiarsku. Neskôr spievala so skupinou Modus. 
Po založení vlastnej skupiny Hej vystupovala v Bulharsku, Poľsku, Sovietskom zväze a na Kube. Jej repertoár tvorili väčšinou lyrické a melodické piesne. Jej piesne často zneli v Slovenskom rozhlase a v Slovenskej televízii (uviedla sa programom Vyberte si pesničku). Naspievala a nahrala viacero populárnych piesní, ktoré vyšli na singloch, na jednom sólovom albume i viacerých kompiláciách. V roku 1972 úspešne zvládla hlavnú úlohu Nitušky v televíznej úprave známej operety Mam´zelle Nitouche. 
Ocenenia získala aj na festivale populárnej piesne Bratislavská lýra - r. 1972 za pieseň Farebný sen, II. miesto a Cenu diváka v duete s Lubošom Novotným za pieseň Zmysel nemých slov a v r. 1974 za pieseň Dobré ráno želám. Zúčastnila sa medzinárodného festivalu populárnej hudby v írskom Castelbare s Vladom Oravcom. 
V roku 1973 naspievala slovenskú verziu titulnej piesne do rovnomenného amerického kultového filmu "Pánu učiteľovi z lásky" (To Sir, with Love). Ako 29 ročnú ju postihla zákerná choroba, ktorej v roku 1975 podľahla.
Pri príležitosti jej životného jubilea, nedožitých 70. narodenín, bola 15. novembra 2012 v priestoroch Západoslovenského múzea v Trnave verejnosti sprístupnená jubilejná výstava mapujúca jej životnú a umeleckú cestu. Hlavným iniciátorom projektu bol jej synovec Mikuláš Vermeš, syn jej mladšej sestry Rozálie Maliňákovej.
V roku 2015 bola po nej v rodnej Trnave pomenovaná ulica Ulica Evy Kostolányiovej.
Magadanská oblasť

Geografia

Oblasť sa nachádza v Ďalekovýchodnom federálnom okruhu, na brehu Ochotského mora a Tichého oceánu. Tri štvrtiny územia pokrýva tundra a lesotundra. Hlavné rieky: Kolyma, Ajan-Jurach.
Beata Poźniaková

Filmové a televízne role

Pre americké publikum ju objavil režisér Oliver Stone, ktorý ju obsadil do úlohy Mariny Oswaldovej vo filme nominovanom na Oscara JFK (1991). Táto úloha bola jej prvá v americkom celovečernom filme a viedla k ďalším rolám v 30 filmoch a televíznych projektoch. V sci-fi seriáli Babylon 5 vytvorenom J. Michaelom Straczynskim hrala Susanne Luchenko, prvú prezidentku Pozemskej aliancie. Stvárnila mladú zapálenú revolucionárka v seriáli George Lucasa Mladý Indiana Jones, ktorý sa nakrúcal v Prahe. Hrala tiež vedeckú pracovníčku Ludmillu v seriáli Temné nebo, alebo Evu v seriáli Pensacola - Zlaté krídla.
Jej ďalšie role boli v seriáli JAG, v seriáli Melrose Place vytvorila neobvyklú rolu Dr. Katy Fieldingovej, heterosexuálnej ženy a matky, ktorá sa rozhodne vydať za homosexuálneho muža. Ďalej hrala napr. Mash v sitcome Som do teba blázon, Raisu v seriáli Kancelárska krysa a Tambor, japonskú vychovávateľku v minisérii Olivera Stonea Divoké palmy. Vo filmovej dráme Miriam z druhej svetovej vojny vytvorila postavu katolíčky, ktorá sa obetuje, aby zachránila pred nacistami dievča z židovskej rodiny.
Cognin-les-Gorges

Poloha

Obec má rozlohu 12,52 km². Najvyšší bod je položený 1 120 m n. m. a najnižší bod 166 m n. m.

Obyvateľstvo

Počet obyvateľov obce je 661 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saucats

Poloha

Obec má rozlohu 89,15 km². Najvyšší bod je položený 70 m n. m. a najnižší bod 24 m n. m.

Obyvateľstvo

Počet obyvateľov obce je 2 083 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lúčanka (prítok Torysy)

Prameň

Pramení v pohorí Čergov na južnom svahu Hýrovej (1 070,9 m n. m.) v nadmorskej výške približne 875 m n. m.

Smer toku

Od prameňa tečie na krátkom úseku na juh, potom sa stáča na západ, od sútoku s Kalinovským potokom sa postupne stáča a pokračuje severojužným smerom. Pri obci Lúčka vytvára výrazný oblúk prehnutý na západ. Na dolnom toku preteká územím mesta Lipany juhozápadným smerom až k ústiu.

Ústie

Lúčanka sa vlieva do Torysy na východnom okraji intravilánu mesta Lipany v nadmorskej výške cca 372,5 m n. m.
Seizmická vlna

Seizmická vlna je typ vlnenia, ktoré je vyžarované pri deformácii hornín. Táto deformácia môže byť spôsobená zemetrasením, výbuchom, zrútením skalného masívu a pod. Seizmické vlny zaznamenávajú seizmometre a analýza týchto záznamov slúži na charakterizovanie danej deformácie (hlavne pri zemetraseniach), ako aj na zisťovanie stavby vnútra Zeme.

Rozdelenie

Základné rozdelenie seizmických vĺn je podľa toho, či sa môžu šíriť vnútrom Zeme alebo nie, na objemové a povrchové.

Objemové vlny

Objemové, alebo priestorové vlny sú tie, ktoré sa šíria zemským telesom. Rozdeľujú sa na pozdĺžne a priečne (v seizmológii sa označujú ako P a S vlny). P je z lat. primae – primárne a S sú sekundárne vlny (secundae). Toto označenie bolo zavedené podľa toho, v akom poradí sú zapisované na seizmogram. Pozdĺžne vlny (pretože sú rýchlejšie) sú zaznamenávané ako prvé, seundárne ako druhé. Amplitúda vlny je úmerná 1/r (kde r je vzdialenosť miesta merania od epicentra). Z hľadiska deštruktívneho účinku sú na tom lepšie priečne vlny, pretože pri pohybe častíc šíriacej sa vlny dochádza k strižným zmenám v prostredí, ale u pozdĺžnych k objemovým. V telese Zeme sa nachádzajú rôzne výrazné rozhrania, kde dochádza k lámaniu a odrazu objemových vĺn. Priamo sa šíriace vlny v plášti sa označujú známym P a S, vlny odrazené od rozhrania plášť – jadro sú tzv. c-vlny. K-P sú vlny šíriace sa vo vonkajšom jadre, I-P a J-S vlny sa šíria vo vnútronom jadre.

Povrchové vlny

Povrchové typy seizmických vĺn sa šíria len po povrchu, no v obmedzenej miere aj pod povrchom Zeme. Najdôležitejšie z povrchových vĺn sú Rayleigohve a Loveove vlny. Ich rýchlosti (na rozdiel od objemových vĺn) výrazne závisia od frekvencie a ich amplitúdy sú úmerné . Ich ničivosť je, vzhľadom na kmitanie častíc obrovská (pozri vrchný obrázok).

Tieňová zóna

Tieňová zóna je oblasť na povrchu Zeme, kde nie sú detegovateľné žiadne seizmické vlny, šíriace sa z určitého zdroja. Pre primárne vlny je to uhol medzi 104 až 140 °. Je to zapríčinené dopadom vlny pod určitým uhlom na rozhranie medzi spodným plášťom a vonkajším jadrom, nazývané aj Gutenbergova diskontinuita. Časť P-vĺn sa odráža naspäť do plášťa a časť sa láme a prechádza do vonkajšieho jadra. V priemete na rez telesom Zeme sa objavuje hluché miesto (pozri obrázok). S-vlny absolútne neprechádzajú gutenbergovou diskontinuitou, ale sa odrážajú naspäť, preto je uhol väčší – 105 až 180 °. Je to zapríčiené tekutosťou vonkajšieho jadra, a v kvapalnom prostredí sa S-vlny nešíria. Túto skutočnosť prvýkrát naznačil írsky geológ Richard Oldham.
Lennik

Obyvateľstvo

Obec má približne 8 821 obyvateľov (2010).
Alénya

Poloha

Obec má rozlohu 5,34 km². Najvyšší bod je položený 18 m n. m. a najnižší bod 3 m n. m.

Obyvateľstvo

Počet obyvateľov obce je 3 020 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Roeselare

Obyvateľstvo

Mesto má približne 57 432 obyvateľov (2010).
Teilhet (Ariège)

Poloha

Obec má rozlohu 8,96 km². Najvyšší bod je položený 424 m n. m. a najnižší bod 262 m n. m.

Obyvateľstvo

Počet obyvateľov obce je 180 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavel Hrivnák

Životopis

V roku 1954 absolvoval Chemickú fakultu Slovenskej vysokej školy technickej (dnes STU v Bratislave). V rokoch 1969-70 bol riaditeľom Výskumného ústavu chemických vlákien vo Svite, neskôr bol v rokoch 1970-74 riaditeľom národného podniku Chemlon v Humennom. 
V rokoch 1974-82 bol námestníkom ministra priemyslu a od 30. novembra 1982 do 12. októbra 1984 bol ministrom priemyslu vo vláde SSR vedenej Petrom Colotkom. Od 12. októbra 1984 zastával post predsedu Slovenskej plánovacej komisie v rovnakej vláde. Od 22. júna 1989 do 8. decembra 1989 bol predsedom slovenskej vlády. 
Od 16. júna 1986 do 20. apríla 1988 bol podpredsedom federálnej česko-slovenskej vlády (ktorú viedol Lubomír Štrougal). V rekonštruovanej Štrougalovej vláde od 21. apríla 1988 do 12. októbra 1988 bol ministrom povereným riadením Federálneho cenového úradu.
V poslednej komunistickej vláde Ladislava Adamca bol od 12. októbra 1988 do 19. júna 1989 prvým podpredsedom vlády a neskôr, už ako predseda slovenskej vlády, do 10. decembra 1989 (do ustanovenia vlády národného porozumenia) podpredsedom vlády.
V rokoch 1971-89 bol členom ÚV KSS, v roku 1989 členom predsedníctva ÚV KSS a kandidát predsedníctva ÚV KSČ. V rokoch 1986-90 bol tiež poslancom SNR.
Po nežnej revolúcii bol v rokoch v rokoch 1993-94 zástupcom firmy AIESEC v Kyjeve.
Grimesnil

Poloha

Obec má rozlohu 2,61 km². Najvyšší bod je položený 118 m n. m. a najnižší bod 45 m n. m.

Obyvateľstvo

Počet obyvateľov obce je 60 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stephen Maguire

Kariéra

Maguire sa v roku 2000 takmer kvalifikoval na majstrovstvá sveta, keď v poslednom kole kvalifikácie viedol nad neskorším semifinalistom Joeom Swailom 9:6, no nakoniec prehral 9:10 a s hlavným turnajom sa musel rozlúčiť. Prvýkrát na seba výraznejšie upozornil až v roku 2002 vyradením Stephena Leeho v prvom kole UK Championship.
Maguire sa stal prekvapivým víťazom European Open v roku 2004. Ako 41. v svetovom rebríčku porazil vo finále stáleho člena svetovej šestnástky Jimmyho Whita 9:3. Bolo to ten istý rok keď sa prvýkrát kvalifikoval na Majstrovstvá sveta. Prehral vtedy v prvom kole s Ronniem O'Sullivanom 6:10. Po prehre vo finále Bitish Open s Johnom Higginsom 6:9, Maguire 28. novembra 2004 vyhral UK Championship zdrvujúcou výhrou 10:1 vo finále nad Davidom Grayom, keď v jednom z predchádzajúcich kôl vyradil svetovú jednotku Ronnieho O'Sullivana. S O'Sullivanom hral v kariére doposiaľ päťkrát, prehral s ním tiež na Majstrovstvách sveta 2005 v prvom kole 9:10, pričom viedol už 9:7. Druhá polovica sezóny 2004/2005 už nebola taká úspešná, no napriek tomu sa dostal na tretie miesto vo svetovom rankingu. V sezóne 2005/2006 dosiahol iba jedno štvrťfinále, dokazovalo to stratu jeho formy, najmä prehra v druhom kole Majstrovstiev sveta 2006 s kvalifikantom Marcom Fu 4:13.
Maguire je veľký rival so Shaunom Murphym. V roku 2004 v zápase na Grand Prix Murphy žiadal o odobratie jedného z Maguireho framov. Krátko pred začiatkom ich zápasu si Maguire uvedomil, že si zabudol doniesť svoju kriedu. Požiadal rozhodcu Johana Oomena o dovolenie opustiť arénu. Kým bol preč, Murphy hovoril s rozhodcom a dal si zavolať riaditeľa turnaja Mika Ganleyho, ktorý sa rozhodol Maguirovi zobrať frame za to, že nebol v stanovený čas pripravený na zápas. Maguire neskôr vyhral zápas 5:2. Neskôr v ten rok, vo finále na UK Championship, si zabudol kriedu aj David Gray. Maguire ho nechal ísť bez toho aby mu zobrali frame. Po porazení Murphyho na Welsh Open v 2007 povedal: "Tá udalosť bola iba čerešnička na torte, ale vždy sme boli rivali. Ja nemám rád jeho a myslím, že on nemá rád mňa. Vždy sa snažím poraziť každého, ale bolelo by ma to viac, ak by som prehral s ním."
V 2007 dosiahol svoj najlepší výsledok na majstrovstvách sveta a to semifinále, kde prehral s neskorším šampiónom Johnom Higginsom 15:17, pričom viedol už 14:10. V 2008 ho v štvrťfinále vyradil Joe Perry v pomere 13:12.
Stephen Maguire opäť porazil Shauna Murphyho v semifinále UK Championship 2007 9:5 a prehral iba vo finále s Ronniem O'Sullivanom 10:2. V semifinále China Open 2008 nahral svoju druhú 147 proti svojmu kamarátovi Ryanovi Dayovi a vo finále opäť porazil Shuna Murphyho tesne 10:9. A po dosiahnutí štvrťfinále na majstrovstvách sveta sa stal svetovou dvojkou, čo je jeho najlepšie postavenie v kariére.
Ocana

Poloha

Obec má rozlohu 26,06 km². Najvyšší bod je položený 1 311 m n. m. a najnižší bod 36 m n. m.

Obyvateľstvo

Počet obyvateľov obce je 542 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Étienne-Vallée-Française

Poloha

Obec má rozlohu 50,99 km². Najvyšší bod je položený 925 m n. m. a najnižší bod 194 m n. m.

Obyvateľstvo

Počet obyvateľov obce je 527 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nan-šan

Nan-šan (čín. Qilian Shan) - horská sústava v severnej Číne dlhá 1 000 km, široká do 400 km a s výškovým maximom 6 346 m n. m. Patrí k systému Kchun-lun a je typická ľadovcami.